
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 Σεπτεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3350 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ίδρυση Σχολής Προπονητών ΤΑΕΚΒΟΝΤΟ (\Λ/ΤΕ) 
Γ' κατηγορίας στην Αθήνα. 

2 

Καθιέρωση 24ωρης λειτουργίας και κατά τις Κυ¬ 
ριακές και εξαιρέσιμες ημέρες των Υπηρεσιών 
Καθαριότητας, Αποχέτευσης, Ύδρευσης και Τεχνι¬ 
κής Υπηρεσίας του Δήμου Μήλου. 

3 

Τροποποίηση της αριθμ. 10857/1-9-2014 
(ΦΕΚ 2517/Β722-9-2014) απόφασης Γενικού 
Γραμματέα Αποκεντρωμένης Διοίκησης Μακεδο¬ 
νίας - Θράκης περί ανάθεσης ληξιαρχικών καθη¬ 
κόντων Δήμου Κιλκίς Ν. Κιλκίς, όπως τροποποι¬ 
ήθηκε με την αριθμ. 6031/14.5.2015 (ΦΕΚ 1434/ 
Β710.7.2015) όμοια. 

4 

Άρση της άδειας ίδρυσης και λειτουργίας Μουσι¬ 
κής σχολής Αθανασίας Παπουλίδου. 


ΑΠΟΦΑΣΕΙΣ 

Αριθμ. ΥΠΠΟΑ/ΓΔΥΑ/ΔΕΑΕΑ/ΤΕΑΣΠ/ 
272983/15519/2759/2 181 (1) 

Ίδρυση Σχολής ΠροπονητώνΤΑΕΚΒΟΝΤΟ (1Λ/ΤΡ) 
Γ' κατηγορίας στην Αθήνα. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του π.δ. 63/2005 «Κωδικοποίηση της νομοθεσίας 
για την κυβέρνηση και τα κυβερνητικά όργανα» (ΦΕΚ 98/ 
Α722-4-2005). 

β)Του άρθρου 136 παρ.6τουν.2725/1999(ΦΕΚΑ' 121), 
όπως αντικαταστάθηκε με το άρθρο 78 παρ. 2 του 
ν. 4170/2013 «Ενσωμάτωση της Οδηγίας 2011/16/ΕΕ, 
ρύθμιση θεμάτων της ΕΛ.Τ.Ε., αναμόρφωση Οργανισμού 
του Ν.Σ.Κ. και άλλες διατάξεις». 

γ) Του ν. 3861/09-07-2010 (ΦΕΚ 112 Α') «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 


δ) Του π.δ. 104/2014 «Οργανισμός Υπουργείου Πο¬ 
λιτισμού και Αθλητισμού» (ΦΕΚ 171 /Α728/08/2014) 
όπως τροποποιήθηκε με τους ν. 4326/2015 (ΦΕΚ49/Α7 
13/05/2015) και 4373/2016 (ΦΕΚ 49/Α701 /04/2016). 

ε) Του π.δ. 70/2015 (ΦΕΚ 114/Α') «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων». 

στ) Του π.δ. 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 210/Α7 
5.11.2016). 

2. Την υπ' αριθμ. ΥΠΠΟΑ/375614/9900/11-11-2016 
απόφαση του Πρωθυπουργού και της Υπουργού Πολι¬ 
τισμού και Αθλητισμού, «Ανάθεση αρμοδιοτήτων στον 
Υφυπουργό Πολιτισμού και Αθλητισμού Γεώργιο Βασι- 
λειάδη» (ΦΕΚ 3672/Β /11.11.2016). 

3. Την αρ. ΥΠ.ΠΟ.Α./ΓΔ.ΥΑ/ΑΤΔΑΔΤΑ/414930/27692/ 
7696/12-12-2016 απόφαση Υφυπουργού Πολιτισμού και 
Αθλητισμού. Μεταβίβαση του δικαιώματος υπογραφής 
«Με εντολή Υφυπουργού» στο Γενικό Γραμματέα Αθλη¬ 
τισμού, τον Προϊστάμενο Γενικής Διεύθυνσης Υποστήρι¬ 
ξης Αθλητισμού, τους Προϊσταμένους Διευθύνσεων,Τμη¬ 
μάτων και Αυτοτελών Τμημάτων της Γενικής Γραμματείας 
Αθλητισμού του Υπουργείου Πολιτισμού και Αθλητισμού 
(ΦΕΚ 4057/Β716-12-2016). 

4. Την αρ. ΥΠ.ΠΟ.Α./ΓΔΔΥΗΔ/ΔΔΥΟΝ Ε/ΖΝ Ε/69303/7879/ 
211/21 /6-3-2017 κοινή απόφαση Υπουργού και Υφυπουρ¬ 
γού Πολιτισμού και Αθλητισμού. Μεταβίβαση του δικαιώ¬ 
ματος υπογραφής «Με εντολή Υπουργού» ή «Με εντολή 
Υφυπουργού» κατά περίπτωση στους Γενικούς Γραμματείς 
Πολιτισμού και Αθλητισμού, Προϊσταμένους Γενικών Διευ¬ 
θύνσεων, Διευθύνσεων,Τμημάτων και Αυτοτελούς Γραφεί¬ 
ου της Κεντρικής Υπηρεσίας του Υπουργείου Πολιτισμού 
και Αθλητισμού. (ΦΕΚ 901 /Β 717-3-2017). 

5. Το με αριθμ. πρωτ: 133562/21 -04-2016 έγγραφο 
του Γενικού Γραμματέα Αθλητισμού προς την Ελληνική 
Ομοσπονδία Ταεκβοντο. 

6. Το με αριθμ. πρωτ. εισερχ. 272983/12-07-2017 έγ¬ 
γραφο της Ομοσπονδίας. 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού. 

8. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή Προπονητών Ταεκβοντο (\Λ/ΤΕ) Γ' 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3350/22.09.2017 


Κατηγορίας, η οποία θα λειτουργήσει στην Αθήνα στο 
διάστημα από 1/1/2018 έως 31/12/2018 με σύνολο εκ¬ 
παιδευτικών ωρών κατά ελάχιστο όπως ορίζεται από τον 
παρακάτω πίνακα. 


Επίπεδο 

Διδακτικές 

ώρες 

Διπλω¬ 

ματική 

εργασία/ 

άλλες 

εργασίες 

Πρα¬ 

κτική 

άσκηση 

Διάρκεια 

λειτουρ¬ 

γίας 

σχολής 

(ελάχι¬ 

στη) 

Συνολική 

διάρκεια 

Γ 

300 


50 

6 μήνες 

350 


Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 


Άρθρο 1 

ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ 
ΑΡΜΟΔΙΟΤΗΤΕΣ 

Η σχολή διοικείται από πενταμελή επιτροπή, που συ¬ 
γκροτείται από τους: 

1. Άνθη Χριστίνα, υπάλληλος ΠΕ Φυσικής Αγωγής και 
Αθλητισμού της ΓΓΑ, ως πρόεδρος. 

2. Βραχνός Σιμεών, υπάλληλος ΠΕ Φυσικής Αγωγής και 
Αθλητισμού της ΓΓΑ, ως μέλος. 

3. Μπίρμπα Φωτεινή, υπάλληλος ΠΕ Φυσικής Αγωγής 
και Αθλητισμού της ΓΓΑ, ως μέλος. 

4. Θωμαίδης Νικόλαος, πρόεδρος ΕΛ.Ο.Τ, ως μέλος. 

5. Γκόβας Ιωάννης, πρόεδρος του συνδέσμου προπο¬ 
νητών ΠΕΠΤΑ, ως μέλος. 

Γραμματείς της Επιτροπής ορίζονται οι Λεονταράκη 
Στοματική και Χριστοφιλοπούλου Κωστούλα, υπάλληλοι 
της Γ.Γ.Α. 

Στα μέλη της επιτροπής και στους γραμματείς δεν 
καταβάλλεται αποζημίωση, θα παρέχουν τις υπηρεσίες 
τους αμισθί. 

Α. Η Επιτροπή Διοίκησης έχει τις ακόλουθες αρμοδιότητες: 

α. Εγκρίνει το αναλυτικό πρόγραμμα σπουδών (ελέγχει 
αν είναι συμβατό με τις προδιαγραφές που ορίζονται 
στο άρθρο 3 της παρούσας απόφασης) και το διδακτι¬ 
κό προσωπικό (ελέγχει αν είναι ενταγμένο στο Μητρώο 
εκπαιδευτών των σχολών προπονητών της ΓΓΑ). 

β. Ελέγχει τα υποβληθέντα δικαιολογητικά των υπο¬ 
ψηφίων. Παρακολουθεί τη λειτουργία της σχολής και 
τη διεξαγωγή των εξετάσεων. Λαμβάνει αποφάσεις για 
οποιοδήποτε θέμα αφορά την εύρυθμη λειτουργία της 
σχολής. Μετά την υποβολή των αποτελεσμάτων από τον 
Διευθυντή, η επιτροπή διοίκησης προβαίνει στην επικύ¬ 
ρωση των αποτελεσμάτων και καταρτίζει πίνακες επιτυχό- 
ντων και αποτυχόντων (συντάσσοντας σχετικό πρακτικό). 

γ. Οι γραμματείς της σχολής μεριμνούν για τη συγκέ¬ 
ντρωση των αιτήσεων και των δικαιολογητικών των 
υποψηφίων και συντάσσουν σχετικό πίνακα. Επίσης, 
συμπληρώνουν πίνακα με τα στοιχεία των υποψηφίων 
τον οποίο υποβάλλουν στο αρμόδιο τμήμα της ΓΓΑ για 
την αναζήτηση της ποινικής κατάστασηςτων υποψηφί¬ 
ων προπονητών. Ενημερώνουν τα μέλη για τις συνεδρι¬ 
άσεις της επιτροπής και συντάσσουν τα πρακτικά των 
συνεδριάσεων. Το έργο των γραμματέων συνεπικουρούν 


υπάλληλοι των ομοσπονδιών που ορίζονται με απόφαση 
του Δ.Σ. της ομοσπονδίας. 

δ. Ο φάκελος της σχολής που πρέπει να περιέχει τις αι¬ 
τήσεις με τα δικαιολογητικά των υποψηφίων, το σχετικό 
πίνακα δικαιολογητικών, τα πρακτικά συνεδριάσεων της 
Επιτροπής και το πρόγραμμα Σπουδών (στον οποίο θα 
αναφέρονται αναλυτικά τα μαθήματα, οι διδάσκοντες και 
οι ώρες διδασκαλίας) παραδίδεται εντός δύο (2) μηνών 
από τη λήξη της σχολής με ευθύνη του Προέδρου, στο 
αρμόδιο τμήμα της ΓΓΑ. 

ε. Επίσης, δημιουργεί και παραδίδει αρχείο με τα απο¬ 
τελέσματα των εξετάσεων (γραπτών και προφορικών) 
ανά εξεταζόμενο μάθημα (γραπτά εξετάσεων, βαθμο¬ 
λογίες εξεταστών στα πρακτικά μαθήματα, κ.λπ.). 

στ. Αποφασίζει για τους χώρους υλοποίησης του θεω¬ 
ρητικού και πρακτικού μέρους που πληρούν τις προδια¬ 
γραφές και ειδικά για τους αθλητικούς χώρους θα πρέπει 
να έχουν άδεια λειτουργίας. 

ζ. Εγκρίνει το πρόγραμμα και τη διαδικασία των εξε¬ 
τάσεων λαμβάνοντας όλα τα αναγκαία μέτρα για την 
αντικειμενική αξιολόγηση των υποψηφίων. Ενδεικτικά 
αναφέρεται ότι οι γραπτές εξετάσεις και οι αξιολογήσεις 
θα πρέπει να γίνονται με καλυμμένα τα ονόματα των υπο¬ 
ψηφίων, οι προφορικές εξετάσεις από τριμελή επιτροπή 
και οι αξιολογήσεις των εργασιών από δύο εξεταστές. 

η. Εγκρίνει τον Κανονισμό Λειτουργίας της σχολής. 

Άρθρο 2 

ΔΙΕΥΘΥΝΤΗΣ - ΑΡΜΟΔΙΟΤΗΤΕΣ 

Διευθυντής της σχολής ορίζεται ο Στρίγκας Αθανάσιος, 
Αναπληρωτής ΚαθηγητήςΤμήματος Οργάνωσης και Δια¬ 
χείρισης Αθλητισμού στο Πανεπιστήμιο Πελοποννήσου, 
Τεχνικός Διευθυντής ορίζεται ο Ζηνέλης Θεόδωρος, Κα¬ 
θηγητής Φυσικής Αγωγής Μϊς, Υποψήφιος Διδάκτωρ και 
Ομοσπονδιακός προπονητής. 

Ο Διευθυντής της σχολής έχει τις ακόλουθες αρμο¬ 
διότητες: 

- Εισηγείται το αναλυτικό πρόγραμμα σπουδών στην 
Επιτροπή Διοίκησης και το διδακτικό προσωπικό, καθώς 
και το ωρολόγιο πρόγραμμα, λαμβάνοντας υπόψη όσα 
προβλέπονται για τα υποχρεωτικά μαθήματα και το δι¬ 
δακτικό προσωπικό στην παρούσα απόφαση. 

- Έχει ευθύνη για κάθε θέμα που σχετίζεται με τη λει¬ 
τουργία της σχολής και που δεν ανήκει στον κύκλο αρμο¬ 
διοτήτων άλλου οργάνου, για το διδακτικό, εργατικό και 
βοηθητικό προσωπικό, για την υλοποίηση του προγράμ¬ 
ματος, τον έλεγχο των παρουσιών και των απουσιών των 
σπουδαστών (τηρώντας σχετικό παρουσιολόγιο) και γε¬ 
νικά την τήρηση του κανονισμού λειτουργίας της σχολής. 

-Τροποποιεί εάν χρειασθείτο πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 

- Έχει το δικαίωμα επιβολής κυρώσεων, κατά περίπτω¬ 
ση, έως και την αποβολή υποψηφίου από τη σχολή (με 
αιτιολογημένη εισήγηση του και απόφαση της επιτροπής 
διοίκησης της σχολής). 

- Ελέγχει και εποπτεύει τη λειτουργικότητα των χώρων 
και του απαιτούμενου υλικού και εξοπλισμού, καθώς και 
των συναφών οργάνων για την καλή λειτουργία της σχολής. 

- Συνυπογράφει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμμένο 
πίνακα αποτελεσμάτων με τους επιτυχόντες και αποτυ- 
χόντες σπουδαστές της σχολής, καθώς και συγκεντρω¬ 
τικό πίνακα βαθμολογίας των μαθημάτων στα οποία 
εξετάστηκαν όλοι οι σπουδαστές της σχολής. 

- Μετά το πέρας της σχολής συντάσσει έκθεση με τις 
παρατηρήσεις και τυχόν προτάσεις του, την οποία υπο¬ 
βάλει στο αρμόδιο τμήμα της ΓΓΑ. 

Άρθρο 3 

ΠΡΟΓΡΑΜΜΑ ΣΠΟΥΔΩΝ 


ΚΥΚΛΟΣ/ΤΟΜΕΑΣ 1 ΓΕΝΙΚΩΝ ΜΑΘΗΜΑΤΩΝ (Επίπεδο 1) 


1 

Ανατομία 

10 ώρες 

2 

Αθλητική Διαιτολόγια 

10 ώρες 

3 

Αθλητιατρική 

10 ώρες 

4 

Εργοφυσιολογία 

10 ώρες 

5 

Φυσικοθεραπεία 

10 ώρες 

6 

Φυσιολογία 

10 ώρες 

7 

Βιομηχανική 

10 ώρες 


ΣΥΝΟΛΟ 

70 ώρες 


ΚΥΚΛΟΣ/ΤΟΜΕΑΣ 2 ΓΕΝΙΚΩΝ ΜΑΘΗΜΑΤΩΝ (Επίπεδο 1) 


1 

Αθλητική Παιδαγωγική 

10 ώρες 

2 

Αθλητική Ψυχολογία 

20 ώρες 

3 

Οργάνωση και Διοίκηση 
Αθλητισμού 

10 ώρες 

4 

Κινητική Συμπεριφορά 

20 ώρες 

5 

Μεθοδολογία Αθλητικής 
Έρευνας 

10 ώρες 

6 

Ιστορία του Ταεκβοντό 

10 ώρες 


ΣΥΝΟΛΟ 

80 ώρες 


ΚΥΚΛΟΣ/ΤΟΜΕΑΣ 3 ΜΑΘΗΜΑΤΑ ΕΙΔΙΚΕΥΣΗΣ (Επίπεδο 1) 


1 

Γενική Προπονητική 

10 ώρες 

2 

Ειδική Προπονητική 

25 ώρες 

3 

Κανονισμοί Αγώνων 

30 ώρες 

4 

Ειδικά Θέματα 
(Αντιντόπινγκ 5 ώρες, 

Διπλή καριέρα αθλητή 5 
ώρες, Μάρκετινγκ και χο¬ 
ρηγίες 5 ώρες, χρήση Η/Υ 

5 ώρες, Ολυμπιακές αξίες 5 
ώρες) 

25 ώρες 

5 

Προπονητική Εξάσκηση 

20 ώρες 

6 

Τεχνική Ανάλυση 

20 ώρες 

7 

Μεθοδολογία Διδασκαλίας 

20 ώρες 


ΣΥΝΟΛΟ 

150 ώρες 


ΠΡΑΚΤΙΚΗ/ΠΙΣΤΟΠΟΙΗΜΕΝΗ ΕΡΓΑΣΙΑ 


50 ώρες 


Η επιτυχής παρακολούθηση συνίσταται: (α) στην πα¬ 
ρακολούθηση μαθημάτων (παρουσίες) (β) στις γραπτές 
εξετάσεις στα διδασκόμενα μαθήματα η/και πρακτικές εξε¬ 
τάσεις (για το πρακτικό μέρος των μαθημάτων ειδίκευσης) 
(γ) στις εργασίες προόδου (ατομικές ή ομαδικές, προαιρε¬ 
τικές ή υποχρεωτικές, σε θέματα ή γνωστικά αντικείμενα). 

Οι ώρες των εξετάσεων δεν υπολογίζονται στις διδα¬ 
κτικές ώρες. 

Το αναλυτικό περιεχόμενο του κάθε μαθήματος για 
κάθε επίπεδο αναρτάται στην ιστοσελίδα της ΓΓΑ. 

Πτυχιούχοι ΤΕΦΑΑ καθώς και άλλων τμημάτων ΑΕΙ 
μπορούν να «μεταφέρουν» τις παρακολουθήσεις των 
γνωστικών αντικειμένων που έχουν διδαχθεί στα υπο¬ 
χρεωτικά μαθήματα των κύκλων 1 και 2 με τους αντί¬ 
στοιχους βαθμούς. 

Η εποπτευόμενη ή καθοδηγούμενη πρακτική άσκηση 
(50 ώρες) πιστοποιείται με την διαδικασία την οποία ορί¬ 
ζει με απόφαση της η Επιτροπή Διοίκησης όπου καθορί¬ 
ζονται οι όροι και οι προϋποθέσεις επιτυχούς άσκησης. 

Δίδεται η δυνατότητα υλοποίησης μέρους του διδα¬ 
κτικού αντικειμένου με εξ'αποστάσεως εκπαίδευση (έως 
του 30% των ωρών). Πριν την έναρξη των μαθημάτων 
της εξ αποστάσεως εκπαίδευσης θα γίνει παρουσίαση 
της πλατφόρμας και εκπαίδευση όλων των σπουδαστών 
στη γενική χρήση του ηλεκτρονικού υπολογιστή (πε¬ 
ριήγηση στο διαδίκτυο, ννίηάονν5 κ.α.) αλλά και ειδική 
χρήση (εξοικείωση με τη διαδικτυακή πλατφόρμα Εξ' 
αποστάσεως Εκπαίδευσης), έτσι ώστε να εκπαιδευτούν 
όλοι στον τρόπο λειτουργίας της εξ αποστάσεως εκπαί¬ 
δευσης. Με τη μέθοδο αυτή θα καλυφθούν μαθήματα 
του Γενικού Κύκλου Σπουδών, τα οποία είναι κοινά για 
όλους τους σπουδαστές, για όλα τα αθλήματα, αλλά και 
μαθήματα του Ειδικού Κύκλου Σπουδών. Η υποχρεωτι¬ 
κή παρουσία για την Εξ' αποστάσεως Εκπαίδευση εξα¬ 
σφαλίζεται ως εξής: Οι διαλέξεις για τα μαθήματα που 
θα προγραμματιστούν με Εξ' αποστάσεως Εκπαίδευση 
θα αναρτώνται στην πλατφόρμα. Κάθε σπουδαστής θα 
έχει τη δυνατότητα να κάνει χρήση των προσωπικών 
του κωδικών που θα του δοθούν κατά την έναρξη της 
Σχολής, ώστε να εισέρχεται στην ψηφιακή πλατφόρμα 
της τηλεεκπαίδευσης και να παρακολουθεί τις διαλέξεις. 

Στην πλατφόρμα θα έχουν πρόσβαση άτομα με εξου¬ 
σιοδότηση (διοίκηση σχολής, διευθυντής/ντρια, αρμόδιο 
τμήμα της ΓΓΑ.. Οι διδάσκοντες καθηγητές θα έχουν την 
δυνατότητα να μεταφέρουν σε ψηφιακή μορφή ανακοι¬ 
νώσεις, την διδακτέα ύλη, βιντεοσκοπημένη παράδοση 
μαθημάτων, ερωτηματολόγιο με δυνατότητα αυτόματης 
απάντησης, και ότι άλλο θα μπορούσε να διευκολύνει 
την εξ'αποστάσεως εκπαίδευση. Η εφαρμογή θα κα¬ 
ταγράφει σε βάση δεδομένων τη χρονική διάρκεια σε 
λεπτά της ώρας την παραμονή των χρηστών-σπουδα- 
στών σε κάθε μάθημα, και τα δεδομένα αυτά θα είναι 
προσβάσιμα από τα εξουσιοδοτημένα άτομα. 

Άρθρο 4 

ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 

Το διδακτικό - εκπαιδευτικό προσωπικό αποτελούν 
άτομα που είναι μέλη Διδακτικού Επιστημονικού Προ¬ 
σωπικού (Δ.Ε.Π.) και Ειδικού Επιστημονικού Διδακτικού 

Προσωπικού (Ε.Ε.ΔΙ.Π.) του Πανεπιστημίου, ή επιστήμο¬ 
νες με ανάλογα προσόντα (με μέλη ΔΕΠ) (ΔΙΔΑΚΤΟΡΙΚΟ, 
ΕΡΕΥΝΗΤΙΚΟ, ΔΙΔΑΚΤΙΚΟ, ΠΡΟΠΟΝΗΤΙΚΟ ΚΑΙ ΣΥΓΓΡΑ¬ 
ΦΙΚΟ ΕΡΓΟ). 

Το διδακτικό-εκπαιδευτικό προσωπικό της σχολής 
προπονητών θα πρέπει να: 

α) έχει υποβάλλει αίτηση στη ΓΓΑ προκειμένου να εισα- 
χθεί στο Μητρώο εκπαιδευτών των σχολών προπονητών 
της ΓΓΑ, 

β) συνεργάζεται για κάθε θέμα που αφορά στην ομαλή 
ενάσκηση των καθηκόντων του και την εύρυθμη λει¬ 
τουργία της σχολής με το διευθυντή της σχολής, 

γ) παραδώσει τη διδαχθείσα ύλη με τη μορφή γραπτών 
σημειώσεων σε ηλεκτρονική μορφή (5 σελ./εκπαιδευτι- 
κή ώρα θεωρητικού μέρους). Η συγγραφή των σημειώ¬ 
σεων θα γίνεται με βάση οδηγίες και προδιαγραφές οι 
οποίες θα δίνονται στους εκπαιδευτές με την έναρξη της 
σχολής από τον Διευθυντή της σχολής, 

δ) παραδώσει στο διευθυντή της σχολής, τα αποτε¬ 
λέσματα των εξετάσεων μέσα σε διάστημα τριών (3) 
ημερών από τη διεξαγωγή τους. 

Στο πρόσωπο του διδακτικού - εκπαιδευτικού προ¬ 
σωπικού δεν πρέπει να συντρέχουν τα κωλύματα που 
προβλέπονται από το άρθρο 8 του ν. 3528/9.2.2007, 
ΦΕΚ 26/Α' σε συνδυασμό με τα κωλύματα που προβλέ- 
πονται από το άρθρο 3 του ν. 2725/1999 όπως ισχύει. 

Για τα μαθήματα του κύκλου της ειδίκευσης και ειδικό¬ 
τερα του πρακτικού μέρους αυτών, μπορούν να εγγρα- 
φούν στο Μητρώο και να αξιοποιηθούν σε περίπτωση 
που υπάρχει έλλειψη εκπαιδευτών με τις προδιαγραφές 
όπως ορίζονται ανωτέρω προπονητές Α' και Β' κατηγορί¬ 
ας, πτυχιούχοι ΑΕΙ, με πολυετές (πέραν της πενταετίας) 
προπονητικό και διδακτικό έργο. 

Όπου ζητείται προπονητική εμπειρία/έργο θα πρέπει 
να υποβάλλονται ιδιωτικά συμφωνητικά θεωρημένα από 
τις οικονομικές αρχές, βεβαιώσεις αθλητικών φορέων 
καθώς και φύλλα αγώνων/ πινάκια αγώνων για την επι¬ 
βεβαίωση όσων αναγράφονται στις βεβαιώσεις (λαμβά- 
νοντας υπόψη περιορισμούς ως προς την ύπαρξη και 
διατήρηση αρχείων από τους οικείους φορείς). 

Άρθρο 5 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η επιτροπή διοίκησης της σχολής, με αιτιολογημένη 
απόφαση της, μπορεί να αλλάξει την ημερομηνία και τον 

τόπο λειτουργίας της σχολής, όταν αυτό επιβάλλεται 
από απρόβλεπτους παράγοντες. 

2. Οι δαπάνες λειτουργίας της σχολής βαρύνουν τον 
προϋπολογισμό της οικείας ομοσπονδίας.Το χρηματικό 
ποσό για τα συνολικά δίδακτρα φοίτησης εκάστου υπο¬ 
ψηφίου καθορίζεται στο ποσό των 250 ευρώ, το οποίο 
καταβάλλεται ανταποδοτικά (όπως ορίζει το άρθρο 78 
παρ. 2 του ν. 4170/11.07.2013, ΦΕΚ 163/Α712.07.2013) 
και κατατίθεται στο τραπεζικό λογαριασμό της Ομο¬ 
σπονδίας η οποία συντάσσει τον προϋπολογισμό της 
σχολής και τον γνωστοποιεί στην επιτροπή διοίκησης 
της σχολής. Οι πληρωμές των δαπανών της σχολής γί¬ 
νονται από την αρμόδια υπηρεσία της ομοσπονδίας, η 
οποία είναι και οικονομικά υπόλογος. 


3. Η σχολή λειτουργεί με την προϋπόθεση ότι ο ελά¬ 
χιστος αριθμός των σπουδαστών, κατά την έναρξη των 
μαθημάτων, είναι τουλάχιστον τριάντα (30) άτομα. Με 
αιτιολογημένη πρόταση της ομοσπονδίας μπορεί να 
λειτουργήσει σχολή και με μικρότερο αριθμό ο οποίος 
δεν μπορεί να είναι μικρότερος από είκοσι (20) άτομα. 

4. Ανάλογα με τον αριθμό των υποψηφίων μπορούν 
σε κάθε σχολή να δημιουργούνται τμήματα με σκοπό 
την καλύτερη λειτουργία της σχολής και την επίτευξη 
των μαθησιακών στόχων. Τα τμήματα αυτά μπορούν να 
αφορούν το σύνολο των μαθημάτων ή μέρος αυτών και 
ιδιαίτερα του πρακτικού μέρους. Ο ανώτατος αριθμός 
του κάθε τμήματος για τα θεωρητικό μέρος είναι 70 άτο¬ 
μα και για το πρακτικό μέρος 50 άτομα. Σε περίπτωση 
που ο αριθμός των συμμετεχόντων δεν υπερβαίνει τους 
80, όσον αφορά το θεωρητικό μέρος, η υλοποίηση του 
μπορεί να γίνει ως ένα τμήμα. 

Άρθρο 6 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Οι γενικές προϋποθέσεις συμμετοχής στη σχολή προ¬ 
πονητών είναι: 

1. Να είναι υγιής και αρτιμελής σε βαθμό που δεν δη¬ 
μιουργεί πρόβλημα στη διδασκαλία του αθλήματος. 

2. Να έχει ηλικία μεγαλύτερη των 21 ετών (συμπλήρω¬ 
ση 21 ου έτους πριν την έναρξη της σχολής). 

3. Απολυτήριο Λυκείου ή άλλης ισότιμης σχολής 

4α. Να είχε ενεργό συμμετοχή ως αθλητής/τριαΤαεκβο- 
ντό-\Α/ΤΕ (με δελτίο αθλητή και συμμετοχή σε επίσημους 
αγώνες ενταγμένους στο ετήσιο αγωνιστικό πρόγραμμα 
της ομοσπονδίας ή των ενώσεων της με βάση φύλλα αγώ¬ 
νων), σε αναγνωρισμένα αθλητικά σωματεία οποιοσδή¬ 
ποτε κατηγορίας για τουλάχιστον πέντε (5) έτη, το οποίο 
θα βεβαιώνεται από την ομοσπονδία ή την ένωση. 

ή 

β. Να είχε κατακτήσει 1 η έως και 3η Πανελλήνια θέση 
σε ειδικά αναγνωρισμένα αθλητικά σωματεία, 1 η έως 
και 8η Ολυμπιακή ή Παγκόσμια ή Ευρωπαϊκή θέση ως 
αθλητής-τρια στο άθλημα ΤΑΕΚΒΟΝΤΟ-\Λ/ΤΕ που ανα¬ 
γνωρίζει και καλλιεργεί η ΕΛΟΤ με βάση φύλλα αγώνων. 

Οι κάτοχοι πτυχίωνΤΕΦΑΑ απαιτείται να έχουν ενεργό 
συμμετοχή ως αθλητές/τριες -με δελτίο αθλητή/τριας και 
συμμετοχή σε επίσημους αγώνες ενταγμένους στο ετή¬ 
σιο αγωνιστικό πρόγραμμα της ΕΛΟΤ με βάση τα φύλλα 
αγώνων, σε αναγνωρισμένα αθλητικά σωματεία για του¬ 
λάχιστον δύο (2) έτη, την οποία βεβαιώνει η ΕΛΟΤ, εκτός 
εάν υπάγονται στην περίπτωση 4β, ενώ για αποφοίτους 
ΙΕΚ με ειδικότητα προπονητής αθλήματος απαιτούνται 
τουλάχιστον τέσσερα (4) έτη, εκτός εάν υπάγονται στην 
περίπτωση 4β. 

Στη σχολή δεν γίνονται δεκτοί όσοι στο πρόσωπο των 
οποίων συντρέχουν τα κωλύματα που προβλέπονται από 
το άρθρο 3 του ν. 2725/1999 όπως ισχύει σήμερα. 

Ο έλεγχος όλων των προβλεπομένων δικαιολογητικών 
γίνεται απάτην επιτροπή διοίκησης, το διευθυντή και τους 
γραμματείς πριν από την έναρξη λειτουργίαςτης σχολής. 

Σε κάθε περίπτωση δεν θα γίνονται δεκτοί να παρακο¬ 
λουθήσουν τη σχολή όσοι δεν πληρούν τις αναφερόμε- 
νες στην παρούσα απόφαση προϋποθέσεις. 

Δεν επιτρέπεται σε κάθε περίπτωση η συμμετοχή στη 
σχολή προπονητών υποψηφίου του οποίου ο έλεγχος 
του φακέλου των δικαιολογητικών δεν έχει ολοκληρω¬ 
θεί ή είναι υπό αίρεση. Δεν επιτρέπεται η προσκόμιση 
βεβαιώσεων και κάθε είδους δικαιολογητικών μετά τη 
λήξη της προθεσμίας και για οποιαδήποτε λόγο. 

Άρθρο 7 

ΥΠΟΧΡΕΩΣΕΙΣ ΣΠΟΥΔΑΣΤΩΝ - 

ΧΟΡΗΓΗΣΗ ΔΙΠΛΩΜΑΤΟΣ 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ'όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων των σπουδα¬ 
στών που παρακολουθούν τη σχολή, συνεπάγεται την 
επιβολή σχετικών κυρώσεων από το διευθυντή της. 

3. Οι συνολικές ώρες υποχρεωτικής παρακολούθησης 
των μαθημάτων της σχολής για κάθε υποψήφιο, δεν μπο¬ 
ρούν σε καμία περίπτωση να είναι λιγότερες του 95% 
των συνολικών ωρών διδασκαλίας. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα δικαι- 
ολογητικά και περάτωσαν με επιτυχία τις θεωρητικές και 
πρακτικές εξετάσεις. 

5. Τα Διπλώματα παραδίδονται στους επιτυχόντες από 
το αρμόδιο Τμήμα της ΓΓΑ. 

6. Τα διπλώματα εκδίδονται με δαπάνη της οικείας 
ομοσπονδίας και ελέγχονται από τη ΓΓΑ ως προς τη 
νομιμότητα. Το κάθε δίπλωμα για να θεωρείται έγκυρο 
φέρει σφραγίδα και αρίθμηση από τη ΓΓΑ. 

7. Ο τύπος των διπλωμάτων και τα όσα αναφέρονται 
σε αυτά είναι κοινός και σύμφωνος με πρότυπο που πα- 
ραδίδει το αρμόδιο τμήμα της ΓΓΑ. 

Άρθρο 8 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο εξατάξιου Γυμνασίου ή Λυκείου ή άλλης 
ισότιμης Σχολής (με βάση τα όσα προβλέπονται από το 
Υπουργείο Παιδείας - βεβαίωση περί ισοτιμίας). 

4. Υπεύθυνη δήλωση (άρθρο 8 ν. 1599/1986) «περί 
μη άσκησης ποινικής δίωξης και περί μη παραπομπής 
σε ποινική δίκη». 

5. Φωτοτυπία αστυνομικής ταυτότητας (δύο όψεις) ή 
διαβατηρίου. 

6. Άλλα δικαιολογητικά που προβλέπονται στις προ¬ 
ϋποθέσεις συμμετοχής - γενικά και ειδικά προσόντα 
συμμετοχής: 

- Βεβαίωση αθλητικής εμπειρίας από την Ομοσπονδία 
ή την ένωση. 

7. ΓιαπτυχιούχουςΤΕΦΑΑ απαιτούνται: 

- Πτυχίο 

- Αναλυτικό πρόγραμμα σπουδών και αναλυτική βαθ¬ 
μολογία. 

8. Για απόφοιτους ΑΕΙ-ΤΕΙ απαιτούνται: 

- Πτυχίο. 


- Αναλυτικό πρόγραμμα σπουδών και αναλυτική βαθ¬ 
μολογία (για την περίπτωση 'μεταφοράς' μαθημάτων). 

(Σημείωση: Για πτυχιούχους ΑΕΙ-ΤΕΙ δεν απαιτείται η 
προσκόμιση απολυτηρίου Λυκείου). 

Το Τμήμα Επαγγελμάτων Αθλητισμού και Σχολών 
Προπονητών της Γ.Γ.Α. θα αναζητήσει αυτεπάγγελτα την 
ποινική κατάσταση του υποψηφίου από την αρμόδια 
εισαγγελική αρχή. 

Η διαδικασία κατάθεσης της αίτησης με τα επισυνα- 
πτόμενα δικαιολογητικά (γίνονται δεκτά ευκρινή φω¬ 
τοαντίγραφα) ολοκληρώνεται τουλάχιστον ΣΑΡΑΝΤΑ 
(40) ημέρες πριν την ημερομηνία έναρξης λειτουργίας 
της σχολής, στη Γενική Γραμματεία Αθλητισμού -Ανδρέα 
Παπανδρέου 37 Τ.Κ. 15180 ΜΑΡΟΥΣΙ. 

Άρθρο 9 

Κάθε θέμα που δεν προβλέπεται στην παρούσα από¬ 
φαση, ρυθμίζεται με απόφαση της επιτροπής διοίκησης 
της σχολής με αιτιολογημένη απόφαση. 

Η δαπάνη θα βαρύνει τον προϋπολογισμό της οικείας 
Ομοσπονδίας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Σεπτεμβρίου 2017 

Με εντολή Υφυπουργού 

Ο Γενικός Γραμματέας Αθλητισμού 

ΙΟΥΛΙΟΣ ΣΥΝΑΔΙΝΟΣ 


Αριθμ. 56021 _ (2) 

Καθιέρωση 24ωρης λειτουργίας και κατά τις Κυ¬ 
ριακές και εξαιρέσιμες ημέρες των Υπηρεσιών 
Καθαριότητας, Αποχέτευσης, Ύδρευσης και Τε¬ 
χνικής Υπηρεσίας του Δήμου Μήλου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

Ι.Τις διατάξεις του άρθρου 36 του ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α'). 

2. Των άρθρων 6, 225, 238 και 280 του ν. 3852/2010 
«Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης» 
(ΦΕΚ 87/Α'). 

3. Τις διατάξεις του π.δ. 143/2010 «Οργανισμός της 
Αποκεντρωμένης Διοίκησης Αιγαίου» (ΦΕΚ 236/Α'). 

4. Τα άρθρα 28 και 28Α του ν. 4325/2015 (ΦΕΚ 47 
Α'/11.05.2015) «Εκδημοκρατισμός της Διοίκησης -Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις». 

5. Την με αριθ. 14192/15.5.2017 (ΦΕΚ 250/Υ.Ο.Δ.Δ./ 
26-5-2017) απόφαση του Υπουργού Εσωτερικών περί 
διορισμού του Νικόλαου Θεοδωρίδη ως Συντονιστή της 
Αποκεντρωμένης Διοίκησης Αιγαίου. 

δ.Την με αριθ. 63/2017 απόφαση, σε ορθή επανάληψη, 
του Δημοτικού Συμβουλίου του Δήμου Μήλου σχετικά 
με την καθιέρωση 24ωρης λειτουργίας και κατά τις Κυ¬ 
ριακές και εξαιρέσιμες ημέρεςτων Υπηρεσιών Καθαριό¬ 
τητας, Αποχέτευσης, Ύδρευσης καιΤεχνικής Υπηρεσίας 
του Δήμου Μήλου 

7.Την με Α.Π. 2805/28-04-2017 βεβαίωση, (ορθή επα¬ 
νάληψη), της Οικονομικής Υπηρεσίας του Δήμου Μήλου 
περί πρόβλεψης των πιστώσεων, αποφασίζουμε: 

Εγκρίνουμε την με αριθ. 63/28-4-2017 απόφαση, (ορθή 
επανάληψη), του Δημοτικού Συμβουλίου του Δήμου Μή¬ 
λου σχετικά με: 

Την καθιέρωση 24ωρης λειτουργίας και κατά τις Κυ¬ 
ριακές και εξαιρέσιμες ημέρεςτων Υπηρεσιών Καθαριό¬ 
τητας, Αποχέτευσης, Ύδρευσης καιΤεχνικής Υπηρεσίας 
του Δήμου Μήλου. 

Αναλυτικότερα η 24ωρη και επταήμερη απασχόληση 
και τις ημέρες αργιών και εορτών καθιερώνεται ως εξής: 

1) Τμήμα Περιβάλλοντος και Καθαριότητας 

Την καθιέρωση 24ωρηςλειτουργίαςγιατην υπηρεσία 
καθαριότητας όλες τις ημέρες του μήνα, Κυριακές και 
αργίες, χωρίς την καταστρατήγηση του πενθημέρου, για 
όλο το μόνιμο προσωπικό που απασχολείται με τις ειδι¬ 
κότητες ΔΕ Οδηγών απορριμματοφόρων και ΥΕ Εργατών 
Καθαριότητας, σύνολο εννέα (9) ατόμων. 

Ο Δήμος Μήλου είναι τουριστικός Δήμος και δέχεται 
μεγάλο αριθμό επισκεπτών κατά τους θερινούς μήνες. 
Επιπλέον στους κεντρικούς δρόμους υπάρχει μεγάλη 
ανάγκη αποκομιδής των απορριμμάτων καθώς γεμίζουν 
από νωρίς το πρωί λόγω των καταστημάτων, για να μην 
δημιουργείται παρακώλυση της συγκοινωνίας και για 
λόγους προστασίας της δημόσιας υγείας. 

2) Υπηρεσία Ύδρευσης- Αποχέτευσης 

Την καθιέρωση 24ωρης λειτουργίας για την υπηρε¬ 
σία Ύδρευσης-Αποχέτευσης όλες τις ημέρες του μήνα, 
Κυριακές και αργίες, χωρίς την καταστρατήγηση του 
πενθημέρου, για την αποτροπή απωλειών ύδατος και 
λοιπών συνεπειών από τυχόν βλάβες του δικτύου, όλου 
του μόνιμου προσωπικού που απασχολείται με την ει¬ 
δικότητα ΔΕ Τεχνιτών (υδραυλικών), σύνολο τεσσάρων 
(4) ατόμων). 

Οι τεχνίτες-υδραυλικοί της υπηρεσίας ύδρευσης κα¬ 
λούνται να αντιμετωπίσουν απρόβλεπτες καταστάσεις, 
όπως βλάβες στο δίκτυο ύδρευσης, φθορές στα οδο¬ 
στρώματα, κ.λπ. που απαιτούν άμεση αποκατάσταση. 

3) ΤμήμαΤεχνικών έργων, Η/Μ έργων και Συγκοινωνιών 

Την καθιέρωση 24ωρης λειτουργίας για το Τμήμα Τε¬ 
χνικών Έργων όλες τις ημέρες του μήνα, Κυριακές και 
αργίες, χωρίς την καταστρατήγηση του πενθημέρου για: 

• Έναν (1) υπάλληλο ΔΕ24 Ηλεκτρολόγο 

• Δύο (2) υπαλλήλους ΔΕ28 Χειριστών Μηχανημάτων 
Έργων 

Στον Δήμο Μήλου απασχολείται μόνο ένας υπάλληλος 
ΔΕ Ηλεκτρολόγων και μόνο δύο ΔΕ Χειριστών Μηχανη¬ 
μάτων Έργων, για το λόγο αυτό επιβάλλεται η 24ωρη 
λειτουργία της υπηρεσίας για την αντιμετώπιση των 
πάγιων και εκτάκτων αναγκών. 

Τα ανωτέρω ισχύουν και για το προσωπικό των ίδιων 
ειδικοτήτων με σχέση εργασίας ιδιωτικού δικαίου 


ορισμένου χρόνου, που απασχολείται ή πρόκειται να 
απασχοληθεί στις ανωτέρω υπηρεσίες του Δήμου Μή¬ 
λου, καθώς και για το προσωπικό που τυχόν θα προσλη- 
φθεί ή θα μετατεθεί στο Δήμο. 

Β. Από την παρούσα απόφαση προκαλείται δαπάνη 
σε βάρος του προϋπολογισμού του Δήμου Μήλου έτους 
2017, στους κάτωθι κωδικούς: 

α) 25.6012.01 ποσού 2.000,00 ευρώ, β) 20.6012.01 πο¬ 
σού 10.000,00 και γ) 30.6012.01 ποσού 3.000,00 ευρώ. 

Για τα επόμενα έτη προκαλείται ετήσια δαπάνη επίσης 
ύψους 15.000,00 € η οποία θα προβλέπεται στους αντί¬ 
στοιχους προϋπολογισμούς. 

(Η με Α.Π. 2805/28-4-2017 Βεβαίωση Πιστώσεων της 
οικονομικής υπηρεσίας του Δήμου Μήλου). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Σεπτεμβρίου 2017 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 


Αριθμ. 9230 _ (3) 

Τροποποίηση της αριθμ. 10857/1-9-2014 
(ΦΕΚ 2517/Β722-9-2014) απόφασης Γενικού 
Γραμματέα Αποκεντρωμένης Διοίκησης Μακεδο¬ 
νίας - Θράκης περί ανάθεσης ληξιαρχικών καθη¬ 
κόντων Δήμου Κιλκίς Ν. Κιλκίς, όπως τροποποι¬ 
ήθηκε με την αριθμ. 6031/14.5.2015 (ΦΕΚ 1434/ 
Β'/10.7.2015) όμοια. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις των άρθρων 1, 6, 280 και 283 του 
ν. 3852/2010 (ΦΕΚ 87 Α') «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

2. Τις διατάξεις των άρθρων 28 και 28Α του ν. 4325/2015 
(ΦΕΚ47/Α') «ΕκδημοκρατισμόςτηςΔιοίκησης- Καταπο¬ 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

3. Τις διατάξεις του π.δ 142/23.12.2010 (ΦΕΚ 235/Α7 
27.12.2010) «Οργανισμός της Αποκεντρωμένης Διοίκη¬ 
σης Μακεδονίας - Θράκης». 

4. Την υπ'αριθμ. 14138/15.5.2017 (ΦΕΚ 250/ΥΟΔΔ/ 

26.5.2017) απόφαση Υπουργού Εσωτερικών περί διο¬ 
ρισμού του Συντονιστή της Α.Δ.Μ.Θ.. 

5. Την υπ' αριθμ. 35748/30.5.2017 (ΦΕΚ 1971/Β7 

7.6.2017) απόφαση του Συντονιστή Αποκεντρωμένης 
Διοίκησης Μακεδονίας - Θράκης περί ανάθεσης άσκη¬ 
σης αρμοδιοτήτων σε οργανικές μονάδες της Αποκε¬ 
ντρωμένης Διοίκησης Μακεδονίας -Θράκης και παροχή 
εξουσιοδότησης υπογραφής πράξεων και εγγράφων 
«Με εντολή Συντονιστή» στους προϊστάμενους των 
οργανικών μονάδων της Αποκεντρωμένης Διοίκησης 
Μακεδονίας - Θράκης. 

6. Τις διατάξεις του άρθρου 2 του ν.344/76 (ΦΕΚ143 Α') 
«Περί ληξιαρχικών πράξεων», όπως ισχύουν μετά την 
αντικατάσταση τους με το άρθρο 9 παρ. 14, 15,16 και 
17 του ν. 2307/1995. 

7. Την υπ'αριθμ.πρωτ. Φ. 127080/57460/10 (ΦΕΚ 1984 
Β/22.12.2010) απόφαση του Υπουργού Εσωτερικών, Απο¬ 
κέντρωσης και Ηλεκτρονικής Διακυβέρνησης «Υποδιαί¬ 
ρεση ληξιαρχικής περιφέρειας Δήμων που συνιστώνται 
από συνένωση Ο.Τ.Α. σύμφωνα με τον ν. 3852/2010». 

8. Την υπ'αριθμ. πρωτ. Φ. 127080/5710/31.12.2010, 
εγκύκλιο 65, του Υπουργείου Εσωτερικών, Αποκέντρω¬ 
σης και Ηλεκτρονικής Διακυβέρνησης «Περί ληξιαρχικών 
βιβλίων των νέων Δήμων που συνιστώνται από τη συνέ¬ 
νωση ΟΤΑ με το ν. 3852/2010». 

9. Την υπ'αριθμ. πρωτ. 131360/12503/8.5.2013, εγκύ¬ 
κλιο 9, του Υπουργείου Εσωτερικών περί «Τροποποιήσεις 
Ληξιαρχικού ν. 344/1976 και άλλες διατάξεις». 

10. Το υπ'αριθμ. πρωτ. Φ.131360/13554/14/14.8.2014 
έγγραφο του Υπουργείου Εσωτερικών «Περί θητείας λη- 
ξιάρχου». 

11 .Την αριθμ. 10857/1.9.2014 (ΦΕΚ 2517/Β 722.9.2014) 
απόφαση του Γενικού Γραμματέα Αποκεντρωμένης Δι¬ 
οίκησης Μακεδονίας - Θράκης περί «Ανάθεσης ληξιαρ¬ 
χικών καθηκόντων Δήμου Κιλκίς Ν. Κιλκίς», όπως τρο¬ 
ποποιήθηκε με την αριθμ. 6031/14.5.2015 (ΦΕΚ 1434/ 
Β710.7.2015) όμοια. 

12.Το υπ'αριθμ. πρωτ. 32134/24.8.2017 έγγραφο του 
Δημάρχου Κιλκίς Ν. Κιλκίς, με το οποίο εκθέτει τις υπη¬ 
ρεσιακές ανάγκες που δημιουργούνται στη ληξιαρχική 
περιφέρεια της Δημοτικής Ενότητας Κρουσσών του Δή¬ 
μου Κιλκίς, λόγω απαλλαγής της υπαλλήλου Χρυσάνθης 
Θεοδωρίδου του Ιωάννη για λόγους υγείας και ότι είναι 
εξαιρετικά δύσκολη γι' αυτόν, καθώς και για τους νόμι¬ 
μους αναπληρωτές του, η εκτέλεση καθηκόντων ληξιάρ- 
χου στην ανωτέρω ληξιαρχική περιφέρεια, προτείνοντας 
την ανάθεση των καθηκόντων αυτών στον δημοτικό 
υπάλληλο Γεώργιο Ασλανίδη του Κωνσταντίνου, κλάδου/ 
ειδικότητας ΔΕΙ Διοικητικού με βαθμό Α', αποφασίζουμε: 

Τροποποιούμε την αριθμ.10857/1.9.2014 (ΦΕΚ 2517/ 
Β722.9.2014) απόφαση, περί «Ανάθεσης ληξιαρχικών κα¬ 
θηκόντων Δήμου Κιλκίς Ν. Κιλκίς», όπωςτροποποιήθηκε 
με την αριθμ. 6031/14.5.2015 (ΦΕΚ 1434/Β710.7.2015) 
όμοια, ως προς την περίπτωση (4) του αποφασιστικού 
μέρους αυτής, ως εξής: 

«4. Για τη ληξιαρχική περιφέρεια Δημοτικής Ενότητας 
Κρουσσών στον Γεώργιο Ασλανίδη του Κωνσταντίνου, 
Κλάδου/ΕιδικότηταςΔΕΙ Διοικητικού, με βαθμό Α'». 

Κατά τα λοιπά ισχύει η αριθ. 10857/1.9.2014 (ΦΕΚ 2517/ 
Β722.9.2014) απόφαση, όπως τροποποιήθηκε με την 
αριθμ. 6031/14.5.2015 (ΦΕΚ 1434/Β710.7.2015) όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Αυγούστου 2017 

Με εντολή Συντονιστή 
Αποκεντρωμένης Διοίκησης 
Η Προϊσταμένη Τμήματος Τοπικής Αυτοδιοίκη¬ 
σης και Νομικών Προσώπων Θεσσαλονίκης 

ΣΟΥΛΤΑΝΑ ΤΣΕΛΕΝΤΗ 


Αριθμ. απόφ. 342/2017 (4) 

Άρση της άδειας ίδρυσης και λειτουργίας Μου¬ 
σικής σχολής Αθανασίας Παπουλίδου. 

Ο ΑΝΤΙΔΗΜΑΡΧΟΣ ΚΑΣΤΟΡΙΑΣ 

Έχοντας υπόψη: 

Α)Τις διατάξεις των άρθρων 75 παρ. I τομέας στ αριθ.28 
του ν. 3463/2006 (ΦΕΚ 114/τ.Α'/8-6-2006) «Κύρωση του 
Κώδικα Δήμων και Κοινοτήτων» προστέθηκαν με το άρ¬ 
θρο 94 παρ. 4 του ν. 3852/2010 (ΦΕΚ 87/Α77-6-2010). 

Β) τον ν. 299/1976 «περί ρυθμίσεως θεμάτων αφορού- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων (ΦΕΚ 90/Α71976) και του Β.Δ. 16/1966» 
περί ιδρύσεως ιδιωτικών μουσικών ιδρυμάτων»(ΦΕΚ 7/ 
Α71966), 

Γ ) το άρθρο 10 του ν. 3207/2004 «Ρύθμιση θεμάτων 
Ολυμπιακής προετοιμασίας και άλλες διατάξεις», 

Δ) την αριθ. ΥΠΠΟ/78036/2473/19-10-2004 απόφα¬ 
ση (ΦΕΚ 123/Β723-02-2004) «καθορισμός προδιαγρα¬ 
φών κτιρίων για στέγαση Μουσικού Εκπαιδευτηρί- 
ου(ΦΕΚ 1595/Β 72004), 

Ε) την αριθ. ΥΠΠΟ/ΚΑΤΕΧΝ/Δ/7388/7-2-1994 απόφα- 
ση(ΦΕΚ 123/Β723-02-1994) «καθορισμός παράβολου 
για ίδρυση Ανωτέρων Σχολών Καλλιτεχνικής Εκπαίδευ¬ 
σης και ιδιωτικών Μουσικών Εκπαιδευτηρίων», 

ΣΤ) την αριθ. ΥΠΠΟΤ/οικ. 38573/1216/31-03-2011 
κοινή υπουργική απόφαση (ΦΕΚ 693/Β72011) Διεκπε¬ 
ραίωση και απλούστευση της διοικητικής διαδικασίας 
χορήγησης άδειας ίδρυσης και λειτουργίας ιδιωτικών 
μουσικών εκπαιδευτικών ιδρυμάτων(Ωδείων, Μουσικών 
σχολών ή Παραρτημάτων αυτών μέσω των Ενιαίων Κέ¬ 
ντρων Εξυπηρέτησης, 

Ζ) την αριθ.26467/5-9-1997 (ΦΕΚ 856/Β725-09-1997) 
άδεια ίδρυσης και λειτουργίας της Μουσικής Σχολής 
Αθανασίας Παπουλίδου του Υπουργείου Πολιτισμού, 

Η) το άρθρο 7 παρ. 1 εδάφιο α του Β.Δ. 16/1966, σύμ¬ 
φωνα με το οποίο «Άδεια ιδρύσεως και λειτουργίας αί¬ 
ρεται καθ'όν τρόπο τόπο χορηγείται[...]ένα το ίδρυμα 
διέκοψε επί δύο συνεχή σχολικά έτη την λειτουργία του», 

Θ) το αριθ. 116843/2936/1265/873/03-04-2017 έγγρα¬ 
φο του Υπουργείου Πολιτισμού και Αθλητισμού με το 
οποίο αιτείται την άμεση έκδοση απόφασης άρσης της 
άδειας ίδρυσης και λειτουργίας της Μουσικής Σχολής 
Αθανασίας Παπουλίδου και δημοσίευση αυτής στην 
Εφημερίδα της Κυβέρνησης. 

I) Την αριθ. 75/2017 απόφαση Δημάρχου, μεταβίβασης 
αρμοδιοτήτων, αποφασίζουμε: 

Την άρση άδειας, αριθ. 26467/5-9-1997 (ΦΕΚ 856/Β7 
25.9.1997),της Μουσικής Σχολής Αθανασίας Παπουλίδου 
με την επωνυμία «Μουσική Σχολή Αθανασίας Παπουλί¬ 
δου», επί της οδού Γράμμου 28 στην Καστοριά, σύμφωνα 
με το άρθρο 7 παρ. 1 εδάφιο α του Β.Δ. 16/1966. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 25 Ιουλίου 2017 
Ο Αντιδήμαρχος 
ΛΑΖΑΡΟΣ ΖΗΣΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























